ยันไม่มีสัญญาณโยกซี 11 จากภายนอก
เสมา 1 ชี้อย่าหลงเชื่อข่าวลือ ไม่มั่นใจชง ครม.เคาะซี 10 สัปดาห์หน้า,เมื่อวันที่ 13 ก.ย. นพ.ธีระเกียรติ เจริญเศรษฐศิลป์ รมว.ศึกษาธิการ (ศธ.) เปิดเผยว่า ในการประชุมคณะรัฐมนตรี (ครม.) ครั้งที่ผ่านมา ที่ประชุมได้เห็นชอบค่าตอบแทนพิเศษครูที่สอนนักเรียนพิการในโรงเรียนเอกชน ตามที่กระทรวงศึกษาธิการ (ศธ.) เสนอขอปรับเพิ่มค่าตอบแทนพิเศษครูที่สอนนักเรียนพิการในโรงเรียนเอกชน จำนวน 183 คน จากเดิม 2,000 บาท เป็น 2,500 บาท เช่นเดียวกับครูที่สอน นักเรียนพิการในโรงเรียนรัฐ ซึ่งครูที่สอนนักเรียนพิการถือเป็นบุคคลที่ทุ่มเทเสียสละให้แก่นักเรียน พิการมากกว่าครูที่สอนนักเรียนปกติ เพราะนักเรียนพิการมีข้อจำกัดหลายด้านไม่สามารถเรียนรู้เหมือนนักเรียนปกติ ดังนั้นกลุ่มครูเหล่านี้จึงต้องฝึกอบรมเพิ่มเติมเกี่ยวกับการเรียนรู้สำหรับเด็กพิการ นอกจากนี้ที่ประชุมยังได้เห็นชอบให้ ศธ.เบิกจ่ายงบประมาณรายจ่ายประจำปีงบประมาณ พ.ศ.2560 งบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 1,351,125,150 บาท ตามที่ ศธ.เสนอขอรับการจัดสรรงบประมาณร่ายจ่ายประจำปีงบประมาณ 2560 งบกลาง รายการเงินสำรองจ่ายเพื่อกรณีฉุกเฉินหรือจำเป็น เพื่อเป็นค่าใช้จ่ายในการฟื้นฟูหน่วยงานและสถานศึกษาในสังกัด ศธ.ที่ได้รับความเสียหายจากอุทกภัยพื้นที่ภาคใต้และจังหวัดประจวบคีรีขันธ์ ทั้งยัง เห็นชอบปรับโครงสร้างค่าเช่าบ้านข้าราชการจากต่ำสุด 800-4,000 บาท เป็นต่ำสุด 2,500-6,000 บาท,รมว.ศธ.กล่าวอีกว่า ส่วนการเสนอรายชื่อผู้บริหาร ศธ.ระดับ 10 ที่มีตำแหน่งว่าง 9 ตำแหน่ง ได้แก่ ผู้ตรวจราชการ ศธ. 3 ตำแหน่ง รองเลขาธิการคณะกรรมการการอุดมศึกษา (กกอ.) 1 ตำแหน่ง รองเลขาธิการคณะกรรมการการอาชีวศึกษา 1 ตำแหน่ง รองเลขาธิการคณะกรรมการการศึกษาขั้นพื้นฐาน 2 ตำแหน่ง และรองปลัด ศธ. 1 ตำแหน่งนั้นยังไม่ได้ มีการเสนอให้ที่ประชุม ครม.พิจารณา ตนพูดมาเสมอว่าเรื่องคนต้องคิดนานๆ ซึ่งไม่มั่นใจว่าในการประชุม ครม.ครั้งหน้าจะเสนอได้ทันหรือไม่ เพราะเป็น ครม.สัญจร แต่คาดว่าไม่เกินสองสัปดาห์ ครม.จะพิจารณาและได้ตัวจริงในตำแหน่งที่ว่างแน่นอน เพราะตนได้หารือ รมช.ศธ.ทั้งสองคนแล้ว แม้จะดำเนินการในเรื่องนี้ช้าแต่ไม่ได้ทำให้การทำงานเกิดสุญญากาศ สำหรับประเด็นจะมีการโยกย้ายผู้บริหารระดับ 11 อีกรอบก็ไม่เป็นความจริงอย่าไปเชื่อข่าวลือ ซึ่งขอย้ำว่าการโยกย้ายระดับ 11 ที่อยู่ในอำนาจตน ได้มีการดำเนินการขยับไปเรียบร้อยแล้วและเท่าที่ทราบในอำนาจการโยกย้ายจากภายนอกก็ไม่ได้มีการส่งสัญญาณว่าจะมีการโยกย้ายใดๆทั้งสิ้น.
เมื่อวันที่ 13 ก.ย. นพ.ธีระเกียรติ เจริญเศรษฐศิลป์ รมว.ศึกษาธิการ (ศธ.) เปิดเผยว่า ในการประชุมคณะรัฐมนตรี (ครม.) ครั้งที่ผ่านมา ที่ประชุมได้เห็นชอบค่าตอบแทนพิเศษครูที่สอนนักเรียนพิการในโรงเรียนเอกชน
ธีระเกียรติ เจริญเศรษฐศิลป์,การแต่งตั้งโยกย้ายระดับ 11,ค่าตอบแทนพิเศษ,ครูสอนนักเรียนพิการ,โรงเรียนเอกชน